Innhold

Innhold	1

1	Bakgrunn	1

2	Medisinsk faglig ansvarlig lege	1

3	Koordinator	1

4	Registrar for prehospital hjertestans	2

5	Registrar inhospital hjertestans	2

6	Voss sjukehus	3

Bakgrunn

Norsk hjertestansregister er delt opp i en prehospital og en inhospital del. For å sikre en effektiv innhenting, registrering og monitorering av data til lokalt hjertestansregister i Helse Bergen HF, er arbeidet fordelt mellom tre avdelinger og organisert i ulike roller med egne oppgaver og ansvar.

Arbeidet med registeret følges opp av Gjenopplivningsrådet i Helse Bergen HF.

Medisinsk faglig ansvarlig lege

Akuttmedisinsk avdeling har det medisinskfaglige ansvaret for den prehospitale delen og Hjerteavdelingen for den inhospitale delen.

De respektive avdelinger skal utnevne en medisinskfaglig ansvarlig lege de to delene. De to legene har følgende ansvar og oppgaver:

Utarbeide og vedlikeholde interne rutiner for registrering av dokumentasjon i egne skjema prehospitalt (for ambulansemedarbeidere) eller inhospitalt (for Stansteam)

Følge opp og sikre etterlevelse av rutiner for registrering av dokumentasjon i egne skjema prehospitalt (for ambulansemedarbeidere) eller inhospitalt (for Stansteam)

Gi råd til registrar om uklarheter knyttet til registering i Hjertestansregisteret

Delta i kvalitetsforbedringsarbeid knyttet til hjertestans sammen med Gjenopplivingsrådet og koordinator for lokalt hjertestansregister

Koordinator

Forsknings- og utviklingsavdelingen (FoU) har ansvaret for å koordinere aktiviteten knyttet til Hjertestansregisteret i samarbeid med Gjenopplivningsrådet i Helse Bergen HF, de medisinskfaglige ansvarlige legene og registrarene. Koordinator har følgende ansvar og oppgaver:

Følge opp at lokalt hjertestansregister innfrir de krav som stilles fra Norsk hjertestansregister og aktuelt gjeldende regelverk i samarbeid med Gjenopplivingsrådet

Koordinere og kvalitetssikre data til Norsk hjertestansregister i samarbeid med medisinskfaglig ansvarlige leger og registrarer

Sikre innlevering av data til Norsk hjertestansregister iht. gjeldende rutiner og frister

Initiere og delta i kvalitetsforbedringsarbeid knyttet til hjertestans i samarbeid med Gjenopplivingsrådet, medisinskfaglig ansvarlige leger og respektive kliniske avdelinger

Levere kvartalsvise rapporter fra lokalt hjertestansregister til Gjenopplivningsrådet, Akuttmedisinsk avdeling og Hjerteavdelingen

Fortløpende kontakt med Norsk hjertestansregister for å sikre godt samarbeid om datakvalitet og leveranser

Informere Gjenopplivingsrådet og medisinskfaglig ansvarlige leger om nasjonale endringer og rapportere evt. avvik

Planlegge og kalle inn til oppfølgingsmøter, og legge til rette for et godt samarbeid mellom aktørene som deltar i arbeidet med lokalt Hjertestansregister

Administrere tilgang på kvalitetsserver samt følge opp tilgang til og bruken av tildelt kvalitetsserver

Følge opp dekningsgrad i samarbeid med Gjenopplivingsrådet og medisinsk faglig ansvarlige leger

Registrar for prehospital hjertestans

Akuttmedisinsk avdeling stiller med registrar for prehospital hjertestans med følgende ansvar og oppgaver:

Sørge for å hente ut uttrekk av data fra Utsteinskjema (Excel) den første mandagen i hver måned, å legge dataene over på felles nøkkelområde. ID (koblingsnøkkel) skal lagres separat fra data

Registrere alle prehospitale data i MRS, som hentes fra prehospitalt skjema, AMIS og evt. lydlogg iht. gjeldende rutiner

Registrar inhospital hjertestans

FoU-avdelingen stiller med registrar for inhospital hjertestans med følgende ansvar og oppgaver:

Gi beskjed til medisinskfaglig ansvarlig lege ved Hjerteavdelingen dersom det mangler utfylling av gjenopplivningsskjema i DIPS så tett opp til hendelsen som mulig

Hente ut rapport fra DIPS, som gir oversikt over gjenopplivningsskjema med fødselsnummer ved søk i en gitt periode

Opprette inhospitalt skjema i registeret

Registrere opplysninger fra DIPS i inhospitalt skjema når pasienter som får hjertestans prehospitalt blir innlagt i sykehuset

Registrere opplysninger på pasienter som evt. blir innlagt ved Haraldsplass Diakonale sykehus

Innhente og sammenstille informasjon ved hjelp gjenopplivingsskjema, Orbitrapport, journal og uttrekk av koder i DIPS

Voss sjukehus

Voss sjukehus har en kontaktperson som også er medlem i Gjenopplivningsrådet

FoU-avdelingen koordinerer og stiller med registrar

Voss sjukehus har egne medisinskansvarlige leger for registeret (LIS lege og overlege)

Ansvar og oppgaver er de de samme som allerede er nevnt for hjertestans i bergensområdet